laion/Wikipedia-Exotic huggingface dataset:
יורי רטס

יורי רטס (באסטונית: Jüri Ratas; נולד ב-2 ביולי 1978) הוא פוליטיקאי אסטוני שכיהן כראש ממשלת אסטוניה ה-18 ומנהיגה של מפלגת המרכז בין השנים 2016–2021. בין השנים 2005–2007, רטס היה ראש עיריית טאלין. לאחר סיום תפקידו, התמודד בבחירות הפרלמנטריות ב-2007 ונבחר לפרלמנט האסטוני, הריגיקוגו (Riigikogu). מאז בחירתו לפרלמנט ועד שנת בחירתו לראשות הממשלה ב-2016, כיהן כסגן הנשיא של הפרלמנט. בשנת 2015 החל לשמש גם בתפקיד סגן הדובר של הפרלמנט. ב-5 בנובמבר 2016 נבחר לתפקיד יושב הראש של מפלגת המרכז והחליף בתפקיד זה את אדגר סוויסאר, מייסד המפלגה, ראש ממשלת אסטוניה הראשון וראש עיריית טאלין בשנים 2001–2004 ו-2007–2015. ב-9 בנובמבר 2016, לאחר התעלמות מקריאות להדחתו והפסדתו בהצעת אי-אמון, התפטר טאווי רייוואס מתפקיד ראש הממשלה. ב-23 בנובמבר, בעקבות שיתוף פעולה בין מפלגת המרכז, המפלגה הסוציאל-דמוקרטית ומפלגת המולדת, הוקמה קואליציה חדשה בראשותו של רטס והוא נבחר לראש ממשלת אסטוניה ה-18. לאחר הבחירות הפרלמנטריות ב-2019, דחה את הצעתה של מפלגת הרפורמה (שזכתה ברוב הקולות) להקמת קואליציה חדשה. ב-17 באפריל ניתן לרטס המנדט להרכבת ממשלתו השנייה ורטס המשיך לכהן בקדנציה נוספת. במהלך כהונתו נכנסה המדינה לגירעון, לאחר שנים רבות שהייתה בצמיחה. בעקבות זאת, נמתחה ביקורת מצד הנציבות האירופית והבנק המרכזי האסטוני. רטס התפטר מתפקידו כראש ממשלה ב-13 בינואר 2021 לאחר שהתובע הכללי חשד במפלגת המרכז ב"מעורבות פלילית" בשערוריית השפעת מעורבות של איש העסקים הילר טדר. רטס הצהיר כי אין לו שום ידיעה על הפרשה לכאורה ולא ביצע כל עוול, אך התפטר על מנת לקחת אחריות פוליטית לשערורייה. הוא המשיך לכהן כראש ממשלה באופן זמני עד שהוקמה קואליציה חדשה ב-26 בינואר והוחלף על ידי קאיה קאלאס. רטס נולד בטאלין. הוא בעל תואר ראשון במנהל עסקים ותואר שני במדעי הכלכלה מאוניברסיטת טאלין לטכנולוגיה, ובעל תואר ראשון למשפט מאוניברסיטת טרטו. נשוי לקארין ואב לבת ושלושה בנים. אביו הוא הפוליטיקאי ריין רטס. בנוסף לשפה האסטונית, רטס דובר אנגלית שוטפת ובעל שליטה בסיסית ברוסית, שוודית ופורטוגזית. מדיה וקבצים בנושא יורי רטס בוויקישיתוף יורי רטס, ברשת החברתית פייסבוק יורי רטס, ברשת החברתית אקס (טוויטר) ERR, 49th cabinet of Estonia sworn in under Prime Minister Jüri Ratas, ERR, ‏2016-11-23 (באנגלית) Mart Linnart | ERR, Keskpanka teeb majandustõusu ajal tekkinud riigieelarve puudujääk murelikuks, ERR, ‏2019-03-21 (באסטונית) Euroopa Komisjon: Eesti defitsiit on ebameeldiv üllatus, Äripäev (באנגלית) Silver Tambur, Estonia's prime minister Jüri Ratas resigns, Kaja Kallas asked to form the government, Estonian World, ‏13 בינואר 2021 (באנגלית בריטית) BNS, ERR News | ERR, Jüri Ratas resigns as prime minister following loan scandal, ERR, ‏13 בינואר 2021 (באנגלית) Kaja Kallas to become Estonia's first female prime minister, euronews, ‏24 בינואר 2021 (באנגלית) Prime Minister Jüri Ratas, Government of the Republic of Estonia (באנגלית)(הקישור אינו פעיל)
לוסי ליימן

לוסי קתרין ליימן (באנגלית: Lucy Katherine Liemann; נולדה ב-24 בנובמבר 1973) היא שחקנית בריטית. ליימן נולדה ברובע בארנט שבלונדון. אחרי סיום הלימודים צדה את עינו של צייד כישרונות שהפציר בה להיות מדבבת. ליימן החלה ללמוד בבית הספר למשחק Academy of Live and Recorded Arts. היא הופיעה בתיאטרון, בטלוויזיה ובקולנוע. על הבמה שיחקה ליימן בהפקה הלונדונית המקורית של המחזה "Phallacy" מאת קארל דז'ראסי שהועלה בשנת 2005. אחרי סדרה של תפקידים בתוכניות טלוויזיה בריטיות, בהן "The Bill" ובסדרה "פוארו" על פי הרומנים של אגאתה כריסטי. היא גילמה את לוסי בסרט "זהות אבודה", השלישי בסדרת סרטי ג'ייסון בורן. ליימן שיחקה בתפקיד קבוע בדמות סם פיליפס בסדרת הטלוויזיה "תפאורות קרטון", וכיכבה בתפקיד ג'סמין שטראוס בעיבוד המחודש של סדרת רג'י פרין של ה-BBC. בשנים 2010 עד 2014 כיכבה בסדרה הקומית "כבוד הכומר" לצדו של טום הולנדר. לוסי ליימן, במסד הנתונים הקולנועיים IMDb (באנגלית) "The Stage Online :: Reviews :: Phallacy". web.archive.org. 21 באפריל 2005. {{cite web}}: (עזרה) "Lucy Liemann". IMDb. נבדק ב-2009-04-25. "Martin Clunes takes on Reggie Perrin - Times Online". web.archive.org. 7 במאי 2009. {{cite web}}: (עזרה) "Are You Ready For Love?". www.areyoureadyforlove.co.uk. אורכב מ-המקור ב-2018-10-25. נבדק ב-7 בפברואר 2019. {{cite web}}: (עזרה)
עונת 2007/2008 בליגת כדורגל נשים

עונת 2007/2008 בליגת כדורגל נשים הייתה העונה ה-10 של ליגות כדורגל הנשים בישראל תחת אחריות הההתאחדות לכדורגל בישראל. העונה הסדירה נפתחה ב-20 בנובמבר 2007 והסתיימה ב-22 באפריל 2008. הליגה הסדירה כללה 12 קבוצות, ששיחקו ביניהן במשך 2 סיבובים בני 11 מחזורים כל אחד - 22 מחזורים בסך הכל. מכבי חולון, אלופת העונה הקודמת, הגנה על תוארה וזכתה באליפות בפעם החמישית בתולדותיה. גביע המדינה בכדורגל נשים 2007/2008 עונת 2008–2007 בליגת נשים, באתר ההתאחדות לכדורגל בישראל כדורגל נשים-כתבות,עדכונים,ראיונות,ה-כ-ל-!, באתר של דודידו
דרגון בול: קללת אבני האודם

דרגון בול: האגדה של שנרון (ביפנית: Doragon Bōru Shenron no Densetsu ,ドラゴンボール 神龍の伝説), נודע גם בארצות הברית בשם דרגון בול: קללת אבני האודם (באנגלית: Dragon Ball: Curse of the Blood Rubies) הוא סרט קולנוע יפני מסוגת האנימה. את הסרט ביים דייסוקה נישיו. היה זה הסרט הראשון המבוסס על הסדרה "דרגון בול", והראשון בסדרת סרטי המשכים אלטרנטיביים. הסרט יצא לאור בבתי הקולנוע היפניים ב-20 בדצמבר 1986, ולאחר מכן עשתה גרסה אנגלית את דרכה אל בתי הקולנוע בצפון אמריקה ב-28 בדצמבר 1989. הסרט גם דובב לעברית. הסרט מתאר בצורה שונה מעט את מסעו של גוקו אחר כדורי הדרגון בול ואת מפגשיו עם בולמה, אולונג, יאמצ'ה, פואר ומאסטר רושי. פני - נערה צעירה שזקוקה לעזרתו של קאמה סנין, הלוחם האגדי, על מנת שיציל את כפר מגוריה מהמלך גורומס ואנשיו. המלך גורומס - שליט ממלכת גורמת'. מלך אנושי לשעבר, שיצר החמדנות שלו להשיג את אבני האודם גרם לשפל כלכלי בממלכתו. הוא הפך בהדרגה לייצור דמוי מפלצת. הוא נלחם בגוקו, וחוזר חזרה לצורתו המקורית לאחר ששנרון משמיד את אבני האודם. שמו מבוסס על המונח גורמה. רייבן ומייג'ור דומו - חייליו של המלך גורומס, שמחפשים עבורו את כדורי הדרגון בול. "דרגון בול: קללת אבני האודם", במסד הנתונים הקולנועיים IMDb (באנגלית) "דרגון בול: קללת אבני האודם", באתר נטפליקס "דרגון בול: קללת אבני האודם", באתר Rotten Tomatoes (באנגלית) "דרגון בול: קללת אבני האודם", במסד הנתונים הקולנועיים KinoPoisk (ברוסית) ערך זה הוא קצרמר בנושא טלוויזיה. אתם מוזמנים לתרום לוויקיפדיה ולהרחיב אותו.
שברולט מונזה (סין)

שברולט מונזה (סין) (באנגלית: Chevrolet Monza (China)) היא מכונית משפחתית מתוצרת יצרנית הרכב הסינית SAIC-GM (אנ') (בסינית: 上汽通用汽车, שם מלא: SAIC General Motors Corporation Limited, שם רשמי: Shanghai General Motors Company Ltd, Shanghai GM), חברת בת של סאיק מוטור, אשר מיוצרת ברישיון שברולט משנת 2019 ועד היום. "SAIC-GM" מתמקדת במכירת דגמי שברולט, ביואיק וקאדילק בסין. "320T". "RS 330T". דגם "שברולט מונזה (סין)" הוצג לראשונה בתערוכת המכוניות הבינלאומית "Auto Guangzhou" (אנ') ב-21 במרץ 2019. 4 דלתות - סדאן. 5 נוסעים. פלטפורמה "שברולט מונזה (סין)" זהה לפלטפורמה של הדגמים: "Buick Excelle GT" (אנ') ו-"Buick GL6" (אנ'). מנוע קדמי. מנוע בנזין. מגדש טורבו. קיבולת מכל דלק - 44 ליטר. תאוצה בין 0–100 קמ"ש היא 11.9 שניות (מנוע 1.0 ליטר מגדש טורבו). תאוצה בין 0–100 קמ"ש היא 8.4 שניות (מנוע 1.3 ליטר מגדש טורבו). "שברולט מונזה" (סין), 2019 "שברולט מונזה" (סין), 2019 "שברולט מונזה" (סין), 2019 "שברולט מונזה" (סין), 2019 "שברולט מונזה" (סין), 2019 "שברולט מונזה" (סין), 2019 "שברולט מונזה" (סין), 2019 "שברולט מונזה" (סין), 2019 שברולט מונזה שברולט טראקר (סין) אתר האינטרנט הרשמי של שברולט מונזה (בסינית) מדיה וקבצים בנושא שברולט מונזה בוויקישיתוף שברולט מונזה, סרטון באתר יוטיוב שברולט מונזה, סרטון באתר יוטיוב שברולט מונזה, סרטון באתר יוטיוב "שברולט מונזה (סין)" gmauthority.com/blog/2019/01/new-details-about-all-new-chevrolet-monza-sedan "שברולט מונזה (סין)" motor1.com/news/276351/chevy-reviving-monza-china "שברולט מונזה (סין)" מודל 2020 icarros.com.br/noticias/geral/preco-do-chevrolet-monza-2020
דליבור ברוזוביץ'

דליבור ברוזוביץ' (בקרואטית: Dalibor Brozović;‏ 28 ביולי 1927, סרייבו – 19 ביוני 2009 זאגרב) הוא בלשן ופוליטיקאי קרואטי. הוא דוד של הבלשן הקרואטי רנקו מטסוביץ'. דליבור ברוזוביץ' נולד בסרייבו, אז חלק של ממלכת יוגוסלביה. לאחר סיום בית הספר הוא המשיך בלימודים וסיים אוניברסיטת זאגרב. בשנת 1957 הוא סיים את דוקטורט. תקופה קצרה דליבור ברוזויץ' עבר באקדמיה לתיאטרון בזאגרב ואחר כך עבר ללמד באוניברסיטת ליובליאנה. בשנת 1956 הוא התחיל לעבוד באוניברסיטת זאדאר בה שירת במשרת פרופסור בשנים 1968–1990, עד שעבר לפוליטיקה. בשנת 1975 הוא קיבל דרגת חבר בהתכתבות באקדמיה למדעים של יוגוסלביה ובשנת 1986 התקבל כחבר. משנת 1946 דליבור ברוזוביץ' היה חבר של המפלגה הקומוניסטית של יוגוסלביה. בסוף שנות ה-80 של המאה ה-20 הוא היה בין המייסדים וסגן-נשאי של איגוד הדמוקרטי הקרואטי. מפלגה זו זכתה בבחירות של 1990 והדיחה את הקומוניסטים משלטון לאחר 45 שנים. דליבור ברוזוביץ' מונה לסגן נשיא של קרואטיה והיה חבר הפרלמנט בשנים 1992–1995. דליבור ברוזוביץ' ידוע בחקר השפה הקרואטית. הוא דוגל בכך שהשפה הקרואטית היא שפה נפרדת מהשפה הסרבית. כבר בשנת 1967 הוא היה בין המחברים עצומה בנושא. הוא תמך בקו לאומני זה במשך שנים וחיזק אותו לאחר שקרואטיה קיבלה את עצמאותה. Standardni jezik (Standard Language), Zagreb, 1970 "Fonologija hrvatskoga književnog jezika" (Phonology of the Croatian Standard Language) in the book by a collective of authors Povijesni pregled, glasovi i oblici hrvatskoga književnog jezika (Historical Overview, Sounds and Forms of the Croatian Standard Language), Zagreb, 1991 קורות חיים דף אישי באתר האקדמיה האירופית
סאגת רגנאר לודברוק

מעשיות ראגנאר לודברוק (בנורדית עתיקה: Ragnars saga loðbrókar) הוא סאגה איסלנדית מהמאה ה-13 על השליט הוויקינגי רגנאר לודברוק מהמאה ה-9 לספירה. היצירה כתובה לאחר וולסונגה סאגה (Völsunga saga), באותו כתב היד. הסיפור מתאר את מסעותיו של רגנאר, נישואיו לאצילה ת'ורה בתו של מושל אסטרייטלנד, נישואיו המאוחרים עם הנסיכה אסלוג, מעשי בניהם בקרב, ומותו של ראגנאר בידי המלך אלה השני, מלך נורת'מבריה. סאגת רגנאר מקשרת בין הדמויות האגדיות של סיגורד וברינהילדר לבין האירועים ההיסטוריים של המאה ה-9 עד המאה ה-11, ומספק מקור מרכזי לשושלת בית המלוכה הנורווגי על ידי הצגת סיגורד כאב קדמון. הסאגה היא חלק מסאגות האיסלנדים (Íslendingasögur), סיפורי גבורה שנכתבו בין המאות ה-12 וה-14 על המשפחות הבולטות של איסלנד, סאגות אלו מתרחשות בתקופה שבין השנים 930–1030, המכונה בתולדות איסלנד "עידן הסאגות"; סאגות אלו נחשבות כפנינת הסאגות האיסלנדיות ונוטות לעסוק בדמויות "גדולות מן החיים" מבין בני ארץ זו, ובראשן ראגנאר לודברוק. Schlauch, Margaret (1978). The saga of the Volsungs: the saga of Ragnar Lodbrok together with the Lay of Kraka. New York Waggoner, Ben (2009). The Sagas of Ragnar Lodbrok. New Haven, CT McConnell, Winder (2013). The Nibelungen Tradition: An Encyclopedia. Routledge. pp. 77–78. ISBN 978-1136750199.
רעידת האדמה באמבון (2019)

רעידת האדמה באמבון הייתה רעידת אדמה שהתרחשה ב-26 בספטמבר 2019 ב-07:46:44 לפי השעון המקומי (25 בספטמבר ב-23:46:44 בשעון UTC). ברעידת אדמה זו 41 אנשים נהרגו ו-1,578 אנשים נפצעו. מדיה וקבצים בנושא רעידת האדמה באמבון בוויקישיתוף M 6.5 - 10km S of Kairatu, Indonesia, earthquake.usgs.gov Indonesia: Earthquake - Sep 2019, ReliefWeb (באנגלית) שלושה בני אדם נהרגו ברעידת האדמה שפקדה את האי אמבון..., באתר חמ"ל "Gempa magnitudo 6,8 guncang Ambon, 20 orang meninggal dunia" (באנגלית בריטית). 2019-09-26. נבדק ב-2019-09-30. "Update Gempa Ambon: 39 Orang Tewas dan 1.578 Warga Luka-luka". suara.com (באינדונזית). 2019-10-08. אורכב מ-המקור ב-2019-10-08. נבדק ב-2019-10-08. Mawardi, Isal. "BNPB: 41 Tewas dan 103 Ribu Orang Masih Mengungsi Akibat Gempa Ambon". detiknews. ארכיון מ-2019-10-20. נבדק ב-2019-10-20. ערך זה הוא קצרמר בנושא רעידות אדמה ובנושא גאוגרפיה של אינדונזיה. אתם מוזמנים לתרום לוויקיפדיה ולהרחיב אותו.
ג'ובאני די לורנצו

ג'ובאני די לורנצו (באיטלקית: Giovanni Di Lorenzo; נולד ב-4 באוגוסט 1993) הוא כדורגלן איטלקי המשחק בעמדת המגן הימני בנאפולי ובנבחרת איטליה. די לורנצו החל את הקריירה שלו כחלוץ, כשחבריו הדביקו לו את הכינוי "באטיגול" על שם חלוץ העבר הארגנטינאי, גבריאל בטיסטוטה, עקב יכולת הכיבוש שלו. לעומת זאת, די לורנצו הוסט לתפקידים יותר הגנתיים והפך בבוא הזמן למגן ימני. ב-30 באוגוסט 2017, די לורנצו הצטרף בחוזה לשלוש עונות לאמפולי, שהייתה נמצאת באותה התקופה בסרייה ב'. ב-23 באפריל 2018, הוא הבקיע את שער הבכורה שלו במדי הקבוצה בניצחון 2–4 על פרוזינונה. בתום העונה, הוא העפיל עם קבוצתו לסרייה א' לאחר שאמפולי סיימה במקום הראשון וכתוצאה מכך זכתה באליפות ובהעפלה לליגה הבכירה. ב-19 באוגוסט, הוא ערך את הופעת הבכורה שלו בסרייה א' בניצחון 0–2 על קליארי. ב-7 ביוני 2019, די לורנצו נרכש על ידי נאפולי בסכום של 8 מיליון אירו בחוזה לחמש עונות. ב-24 באוגוסט, הוא ערך את הופעת הבכורה שלו במדי הקבוצה בליגה בניצחון החוץ 3–4 על פיורנטינה. במחזור לאחר מכן, הוא כבש את השער השלישי של קבוצתו בהפסד החוץ 4–3 ליובנטוס. ב-17 בספטמבר, הוא ערך את הופעת הבכורה שלו בליגת האלופות בניצחון הבית 0–2 על ליברפול. אמפולי סרייה ב' (1): 2017/18 נאפולי אליפות איטליה: 2022/2023 נבחרת איטליה אליפות אירופה: יורו 2020 מדיה וקבצים בנושא ג'ובאני די לורנצו בוויקישיתוף ג'ובאני די לורנצו, באתר Transfermarkt ג'ובאני די לורנצו, באתר Soccerway ג'ובאני די לורנצו, באתר BDFutbol ג'ובאני די לורנצו, באתר WorldFootball.net ג'ובאני די לורנצו, באתר National Football Teams ג'ובאני די לורנצו, באתר FootballDatabase.eu ג'ובאני די לורנצו, באתר ESPN נאפולי משלימה את רכישתו של המגן ג'ובאני די לורנצו
הרי סטריבוג

הרי סטריבוג (באנגלית: Stribog Mountains; בבולגרית: планина Стрибог) הם רכס ההרים העיקרי של האי בראבנט בארכיפלג פאלמר שבאנטארקטיקה. הרכס מכוסה קרחונים, למעט מדרונותיו המערביים התלולים - שאינם מכוסים קרח. שיא גובהו של הרכס הוא בהר פארי, המתנשא לגובה של 2,520 מטרים מעל פני הים. אורכו של הרכס 40 קילומטרים בכיוון צפון - דרום, ורוחבו של הרכס 15 קילומטרים. אוכף ויאמאטה מחבר את הרי סטריבוג לרכס סטאוורצי שמצפון מזרח לו. אוכף דוריונס מחבר את הרי סטריבוג לרמת אוורולווה. אוכף אלוזור מחבר בין הרי סטריבוג להרי סלוואי. ההרים מופו על ידי סקרים בריטיים בשנת 1980 ובשנת 2008. ההרים קרויים על שם האל מהמיתולוגיה הסלאבית סטריבוג - אל הרוח, הקרח והקור. הגאזט האנטארקטי הבולגרי (בבולגרית) הרי סטריבוג באתר הגאזט האנטארקטי המשווה SCAR של ממשלת אוסטרליה תצלום לוויין של אזור הרכס, תוך סימון אתרים נוספים באזור באתר copernix גאזט השמות האנטארקטיים של בולגריה מידע גאוגרפי והיסטורי
קרחון לאנק

קרחון לאנק (באנגלית: Laënnec Glacier) הוא קרחון בצידו המזרחי של האי בראבנט, בארכיפלג פאלמר שבאנטארקטיקה. אורכו של הקרחון 6 קילומטרים. הקרחון מנקז את המדרונות הצפון מזרחיים של הרי סטריבוג, ואת המדרונות הצפון מערביים של רמת אוורולווה. הקרחון צולם מהאוויר לראשונה על ידי האנטיג אירוסרוויירס בע"מ, בין השנים 1956–1957. הקרחון מופה בהתבסס על תצלומים אלה בשנת 1959. שמו של הקרחון ניתן לו על ידי הוועדה המייעצת לשמות אנטארקטיים של בריטניה. הקרחון נקרא על שמו של רנה לאנק, ממציא צרפתי שהמציא את הסטטוסקופ, והיה מחלוצי רפואת הריאות. קרחון לאנק באתר הסקר הגאולוגי של ארצות הברית קרחון לאנק באתר הגאזט האנטארקטי המשווה SCAR של ממשלת אוסטרליה מחשבון מרחקים - המרחק מקרחון לאנק לאתרים סמוכים מידע גאוגרפי והיסטורי
באדג'י

באדג'י (באנגלית: Budgie) היא סביבת שולחן עבודה המבוססת על טכנולוגיות של GNOME כגון GTK+. היא מפותחת על ידי צוות הפיתוח של ההפצה Solus (אנ') ועל ידי קהילות תורמים מהפצות שונות, כמו Arch Linux, מנג'רו ואובונטו באדג'י. סביבת שולחן עבודה זו מבוססת על GNOME ואף כוללת את יישום ההגדרות שלה לצד תוכנת הגדרות ייעודית עבור הפרטים הייחודיים לבאדג'י. מעבר לכך, היא כוללת סרגל לוח, שבדומה ל־Xfce ניתן להוסיף לו סרגל נוסף, תפריט יישומים, הודעות וסרגל צד. מעבר להפצה שבמסגרתה היא נוצרה - Solus, באדג'י זמינה עבור הפצות נוספות שונות: אובונטו: ההפצה אובונטו באדג'י (לשעבר "Budgie Remix") היא הפצה מבוססת אובונטו עם סביבת שולחן עבודה זו. הפכה להפצה רשמית בסוף שנת 2016. הגרסה הראשונה הרשמית ששוחררה על ידה הייתה 17.04 ב-13 באפריל 2017. דביאן, Arch Linux: ניתנת להתקנה דרך מאגרי החבילות הרשמים של ההפצות. מנג'רו: ישנה גרסה הכוללת את סביבת שולחן עבודה זו כברירת מחדל וקרויה "Manjaro Budgie". עם זאת, מדובר בגרסה לא רשמית הנתמכת על ידי קהילת מפתחי ההפצה. כמו כן, ההפצה זמינה עבור מספר הפצות משניות יותר דוגמת SparkyLinux. מדיה וקבצים בנושא באדג'י בוויקישיתוף דף סביבת שולחן העבודה באתר גיט דף סביבת שולחן העבודה באתר גיט 7 Best Desktop Environments For Linux, מתוך אתר itsfoss.com DESKTOP ENVIRONMENT REVIEW: BUDGIE, מתוך אתר ubuntubuzz.com UBUNTU BUDGIE BECOMES AN OFFICIAL UBUNTU FLAVOR, מתוך אתר webupd8.org הודעה על שחרור גרסה 17.04 של אובונטו באדג'י, מתוך אתר ההפצה How To Install the Budgie Desktop on Debian, מתוך אתר linuxconfig.com Install Budgie Desktop Environment In Arch Linux, מתוך אתר ostechnix.com על הגרסאות הקהילתיות של מנג'רו, מאוחזר מתוך אתר ההפצה באמצעות Wayback Machine על באדג'י להפצה Sparky Linux
הרי ת'רסיס

הרי ת'רסיס או הרי תרשיש (באנגלית: Tharsis Montes; ת'רסיס מונטס) הם שלושה הרי געש גדולים באזור ת'רסיס (תרשיש - קרוי על שם האתר המיקראי תרשיש) של כוכב הלכת מאדים. מצפון-מזרח לדרום-מערב, שמם של הרי געש הוא: אסכראוס מונס (אנ'), פאבוניס מונס (אנ') וארסיה מונס (אנ'). שלושת הרי ת'רסיס מרוחקים באופן שווה של 700 קילומטרים מפסגה לפסגה, והם מסודרים בשורה מדרום מערב לצפון מזרח. היערכות זו אינה מקרית. בהמשך הציר (מצפון מזרח) יש עוד כמה הרי געש קטנים יותר, דבר המעיד על מבנה גאולוגי המסביר את היווצרות הרי הגעש על קו זה. שלושת הרי הגעש עצומים ביחס להרי געש הנמצאים על כדור הארץ: החל מקוטר של 366.53 קילומטרים (פאבוניס מונס) ועד ל-434.5 קילומטרים (ארסיה מונס). ארכאוס מונס הוא ההר הגבוה ביותר מהשלושה, ופסגתו מגיעה ליותר מ-18 קילומטרים מעל קו הקרקע של מאדים, או 15 קילומטרים מבסיסו ועד לפסגה שלו. לשם השוואה, הקוטר של הר הגעש הגדול ביותר על פני כדור הארץ, מאונה לואה שבהוואי, הוא 120 קילומטרים וגובהו הוא רק 9 קילומטרים מעל רצפת האוקיינוס. הרי ת'רסיס נמצאים ליד קו המשווה של מאדים, לאורך רמה געשית שנקראת אזור ת'רסיס (Tharsis region) או בליטת ת'רסיס (Tharsis bulge). אורכו של אזור ת'רסיס הוא אלפי קילומטרים וגובהו הממוצע הוא כמעט 10 קילומטרים מעל הגובה הממוצע של פני מאדים. אולימפוס מונס, ההר הגבוה ביותר הידוע במערכת השמש, ממוקם 1,200 קילומטרים צפונית מערבית להרי ת'רסיס, בקצה של אזור ת'רסיס. הרי ת'רסיס התגלו על ידי החללית מרינר 9 (אנ') בשנת 1971. הם היו בין האתרים הספורים על פני השטח שנראו לעין כאשר החללית נכנסה למסלולה סביב מאדים במהלך סערת אבק גלובלית. ההרים הופיעו ככתמים קלושים דרך האובך המאובק, והם קיבלו את שמם הלא רשמי: "הנקודה הצפונית" ("North Spot"), "הנקודה התיכונה" (" Middle Spot"), ו"הנקודה הדרומית" ("South Spot"). נקודה רביעית נראתה אף היא ולאחר מכן נקראה אולימפוס מונס. עם שקיעת האבק התברר כי הכתמים הם פסגות של הרי געש ענקיים מסוג חרוט מגן עם קלדרות מרכזיות מורכבות (מכתשי קריסה). שלושת הרי געש המרכיבים את הרי ת'רסיס הם: אסקראוס מונס (Ascraeus Mons) בצפון מזרח, פאבוניס מונס (Pavonis Mons) במרכז, ארסיה מונס (Arsia Mons) בדרום מערב. את התמונה המורכבת צילמה המקפת ויקינג 1 בשנת 1980. ארסיה מונס, הפסגה הדרומית ביותר של הרי ת'רסיס. פאבוניס מונס, הפסגה המרכזית של הרי ת'רסיס. הקלדרה של אסכראוס מונס, הפסגה הצפונית ביותר של הרי ת'רסיס. מדיה וקבצים בנושא הרי ת'רסיס בוויקישיתוף הרי ת'רסיס באתר IAU הרי ת'רסיס במפה של גוגל מארס ההיסטוריה הגאולוגית של מאדים ההיסטוריה הגעשית של מאדים הרי ת'רסיס באתר stardate תיאור של הרי ת'רסיס בלטינית: "מונס" (mons) משמעו הר; ברבים: "מונטס" (montes)=הרים. נוהגים להשתמש במונחים לטיניים אלה באסטרוגאולוגיה (גאולוגיה של גופים אסטרונומים כגון: כוכבי לכת, אסטרואידים, כוכבי שביט, כוכבי לכת ננסיים). תיאור של פאבוניס מונס באתר IAU תיאור של ארסיה מונס ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הרי ת'רסיס".
אנג'ליקה סידורובה

אנג'ליקה אלכסנדרובנה סידורובה (ברוסית: Анжелика Александровна Сидорова; נולדה ב-28 ביוני 1991) היא אתלטית רוסייה, סגנית האלופה האולימפית (טוקיו 2020), אלופת העולם (דוחה 2019) ואלופת אירופה (ציריך 2014) בקפיצה במוט. באליפות העולם באולם שנערכה בסופוט, פולין במרץ 2014 זכתה סידורובה במדליית כסף בקפיצה במוט ביחד עם ייז'ינה פטאצ'ניקובה מצ'כיה בתוצאה של 4.70 מטר, אחרי יאריסלי סילבה מקובה (4.70 מטר). באליפות אירופה שנערכה בציריך, שווייץ באוגוסט אותה שנה היא זכתה במדליית זהב בקפיצה במוט בתוצאה של 4.65 מטר, לפני קטרינה סטפנידי מיוון (4.60 מטר) ובת ארצה אנג'לינה ז'וק-קרסנובה (4.60 מטר). אליפות העולם שנערכה בבייג'ינג, סין באוגוסט 2015 סיימה סידורובה במקום 13 לאחר שלא הצליחה לקבוע כל תוצאה בשלב הגמר. אליפות העולם שנערכה בלונדון, באוגוסט 2015 סיימה סידורובה במקום 25 לאחר שלא הצליחה לקבוע כל תוצאה בשלב המוקדמות. באליפות העולם באולם שנערכה בבירמינגהאם, בריטניה במרץ 2018 זכתה סידורובה במדליית כסף בקפיצה במוט בתוצאה של 4.90 מטר, אחרי סנדי מוריס מארצות הברית שקבעה שיא אליפות חדש של 4.95 מטר ולפני קטרינה סטפנידי(4.80 מטר). באליפות אירופה שנערכה בברלין, גרמניה באוגוסט אותה שנה היא סיימה במקום רביעי בקפיצה במוט בתוצאה של 4.70 מטר. באליפות העולם שנערכה בדוחה בספטמבר 2019 זכתה סידורובה במדליית זהב בקפיצה במוט בשיא אישי חדש של 4.95 מטר, לפני סנדי מוריס (4.90 מטר) וקטרינה סטפנידי (4.85 מטר). באולימפיאדת טוקיו (2020) זכתה סידורובה במדליית כסף בקפיצה במוט בתוצאה של 4.85 מטר, אחרי קייטי מון מארצות הברית (4.90 מטר) ולפני הולי בראדשו מבריטניה (4.85 מטר) קפיצה במוט: 5.01 מטר (2021) קפיצה במוט: 4.95 מטר (2020) מדיה וקבצים בנושא אנג'ליקה סידורובה בוויקישיתוף אנג'ליקה סידורובה, ברשת החברתית אקס (טוויטר) אנג'ליקה סידורובה, ברשת החברתית אינסטגרם אנג'ליקה סידורובה, באתר olympedia.org אנג'ליקה סידורובה, באתר התאחדות האתלטיקה הבין-לאומית אנג'ליקה סידורובה, באתר ליגת היהלום אנג'ליקה סידורובה, באתר Track and Field (נשים)
קלי ארמסטרונג

קלי מייקל ארמסטרונג (באנגלית: Kelly Michael Armstrong; נולד ב-8 באוקטובר 1976) הוא פוליטיקאי אמריקאי המכהן כחבר בית הנבחרים של ארצות הברית מטעם מדינת דקוטה הצפונית מאז 2019. ארמסטרונג הוא חבר המפלגה הרפובליקנית. בבחירות 2024, ארמסטרונג מתמודד מטעם המפלגה הרפובליקנית לתפקיד מושל דקוטה הצפונית. ארמסטרונג נולד בעיר דיקינסון שבדקוטה הצפונית, ואת לימודיו בבית הספר התיכון של העיר סיים ב-1995. ב-2001 סיים תואר ראשון בפסיכולוגיה באוניברסיטת דקוטה הצפונית וב-2003 השלים לימודי משפטים באותה אוניברסיטה. ב-2012 נבחר ארמסטרונג לסנאט של דקוטה הצפונית. הוא החל לכהן בסנאט מדצמבר אותה שנה עד להיבחרו לבית הנבחרים האמריקאי ב-2018. בשנים 2015–2018 שימש ארמסטרונג כיושב ראש המפלגה הרפובליקנית בדקוטה הצפונית. הארגון השמרני "האיחוד השמרני האמריקאי" ("American Conservative Union") העניק לארמסטרונג ב-2017 דירוג שמרנות בן 71 אחוזים. בפברואר 2018 הודיע ארמסטרונג על מועמדותו לבית הנבחרים של ארצות הברית. את מועמדות המפלגה הרפובליקנית לבית הנבחרים קיבל באורח רשמי בידי ועידת המפלגה באפריל אותה השנה. ארמסטרונג זכה בבחירות הכלליות לבית הנבחרים ב-6 בנובמבר 2018, יום בחירות 2018 בארצות הברית, כאשר קיבל 60.2% מהקולות. הוא התפטר ממושבו בבית המחוקקים של המדינה יממה לאחר מכן. ארמסטרונג הושבע לתפקידו עם כינוס הקונגרס ה-116 של ארצות הברית בינואר 2019, והחליף את קווין קריימר שנבחר לסנאט של ארצות הברית. ארמסטרונג חבר בוועדת המשפט של בית הנבחרים, בוועדת בית הנבחרים של ארצות הברית על משבר האקלים ובוועדת הפיקוח והרפורמה. בבחירות 2020, התמודד ונבחר לכהונה נוספת, לאחר שקיבל 69% מהקולות. בבחירות 2022, נבחר פעם נוספת לכהונה בבית הנבחרים, לאחר שקיבל 62.2% מהקולות. ב-23 בינואר 2024, לאחר שדאג בורגום, המושל המכהן, הודיע שלא יתמודד לכהונה שלישית בתפקיד, הודיע ארמסטרונג כי לא יתמודד לתקופת כהונה נוספת בבית הנבחרים, ובמקום זאת ירוץ לתפקיד מושל דקוטה הצפונית בבחירות 2024. באפריל 2024, התמודד בפריימריז הרפובליקני לתפקיד, מול תמי מילר, סגנית המושל המכהן. הוא ניצח בפריימריז עם 73% מהקולות ונבחר להיות המועמד הרפובליקני בבחירות הכלליות, ויתמודד נגד מריל פיפקורן, המועמד הדמוקרטי לתפקיד המושל. ב-2004, התחתן עם קג'קסטי הולבי ולזוג 2 ילדים. מדיה וקבצים בנושא קלי ארמסטרונג בוויקישיתוף אתר האינטרנט הרשמי של קלי ארמסטרונג (באנגלית) אתר האינטרנט הרשמי של מסע הבחירות של ארסטרונג לבית הנבחרים (באנגלית) קלי ארמסטרונג, ברשת החברתית אקס (טוויטר) קלי ארמסטרונג, באתר המדריך הביוגרפי של הקונגרס של ארצות הברית (באנגלית) Miranda Nazzaro, North Dakota lawmaker running for governor, THE HILL, ‏01/23/24 5:18 PM ET ג'ק דורה, Armstrong joins packed House race, באתר Bismarck Tribune‏, 22 בפברואר 2018 (באנגלית) אנדרו סולנדר, House GOP retirements grow as N.D. congressman runs for governor, באתר אקסיוס, 23 בינואר 2024 (באנגלית) Don Haney, Piepkorn makes campaign for governor official, The Mighty 790 KFGO | KFGO (באנגלית)
תודה (שיר של חיים משה)

תודה הוא שיר שכתב עוזי חיטמן ללחן של סטברוס קיומדזיס (אנ') היווני, וביצע חיים משה. השיר יצא לאור בשנת 1986 ונכלל באלבומו השמיני של חיים משה, הנושא את השם "תודה". חיים משה צפה בהופעה של הזמר היווני, יורגוס דאלארס במדיסון סקוור גארדן בניו יורק, אשר שר את השיר "אולה קאלה". הוא פנה לחיטמן שיכתוב מילים עבריות ללחן הזה. חיטמן, שלא דבר יוונית כתב תחילה את השיר בעברית על פי הצלילים של המילים ביוונית, והתוצאה שיצאה הייתה "אוי לכלה ואוי להוריה". לאחר שהבין שהמילים לא מתאימות ללחן הנינוח של השיר, שינה אותן ל"מילה טובה", ומשם לכותרת "תודה". בשיר פונה הדובר לאל, ומודה על נושאים רבים בחייו. סרטון השיר "תודה" באתר יוטיוב מילות השיר "תודה" באתר שירונט דויד פרץ, תודה, באתר תרבות il לדף השיר באתר הספרייה הלאומית נתוני יצירה מוזיקלית, באתר אקו"ם יעקב בר-און, ‏אלה החיים: חיים משה נזכר בלהיטים ומספר על הגעגעועים לעוזי חיטמן, באתר מעריב אונליין, 20 בספטמבר 2015 ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.